
DR. 30.11.2010 2 

 
Dato' Haji Ismail bin Mohamed Said [Kuala Krau]:  Terima kasih Tuan 

Yang di-Pertua dan saya ucapkan tahniah dan terima kasih kepada Yang 
Berhormat Menteri hadir sendiri untuk menjawab soalan isu negara ini.  Daripada 
jawapan yang telah diberikan oleh Yang Berhormat Menteri menimbulkan 
beberapa kekangan dan masalah terutama sekali kerjasama di antara Kerajaan 
Persekutuan dan Kerajaan Negeri Selangor iaitu pimpinan Pakatan Rakyat (PKR).   

Soalan saya adalah berkisar terhadap masalah sekiranya projek ini tidak 
dapat disiapkan sebagaimana yang kita jadualkan mengikut perjanjian dan di 
dalam perjanjian tersebut juga negara kita ada membuat pinjaman daripada Jepun 
apabila masalah kelewatan ini berlarutan. Yang pertama, isu bekalan air bersih 
negeri Selangor yang dikatakan 2014 akan melibatkan catuan bekalan air di negeri 
Selangor. 

■1010 

Namun begitu dinafikan oleh Kerajaan Negeri Selangor kerana dikatakan 
mencukupi sehingga tahun 2019.  Apabila ini berlaku, menyebabkan kerugian 
kepada negara.  Soalan saya, apakah kerugian kepada negara dalam bentuk 
kadar pembayaran balik hutang kepada negara Jepun mengenai interest dan 
sebagainya dan jika diteruskan, apakah faedah yang dapat diperolehi oleh 
Kerajaan Negeri Pahang, sama ada dari segi pendapatan, dari segi pekerjaan dan 
pulangan hasil setiap tahun?  Terima kasih Yang Berhormat Menteri. 

Dato’ Sri Peter Chin Fah Kui:  Terima kasih Yang Berhormat.  Soalan itu 
memang sangat tepat bagi kita untuk menyiapkan projek ini mengikut jadual.  
Yang Berhormat, rasional pelaksanaan skim ini disegerakan adalah seperti 
berikut: 

(a) unjuran permintaan telah mengambil kira pencapaian 
penjimatan air daripada program pengurangan NRW yakni 
air yang tidak berhasil.  Ia juga melibatkan; 

(b) unjuran pertumbuhan permintaan sebanyak 2% hingga 
3.5% setahun iaitu kita kena memenuhi permintaan ini; 

(c) kapasiti bekalan air yang efektif merupakan kapasiti yang 
di loji-loji rawatan air yang boleh digunakan.  Dalam 
bahasa Inggeris, available capacity.  Ini adalah kerana 
masih terdapat beberapa loji yang belum mencapai 
kapasiti reka bentuk mereka oleh kerana beberapa 
batasan teknikal buat masa sekarang; dan 

(d) unjuran permintaan tersebut tidak mengambil kira 
permintaan harian waktu puncak yang dianggarkan pada 
1.07 kali ganda permintaan purata harian atau tambahan 
7% pada waktu-waktu penggunaan air yang tertentu. 

Oleh sebab itu, rasional ini, Yang Berhormat, kita sudah anggapkan 
bahawa pada tahun 2014 nanti memang kita akan menghadapi masalah 
kekurangan air di Selangor dan di Wilayah Persekutuan Kuala Lumpur dan 
Putrajaya.  Oleh sebab itulah kita tidak dapat terima alasan daripada Kerajaan 
Negeri Selangor bahawa hanya sampai tahun 2019 barulah kita akan menghadapi 
masalah kekurangan air.  

Pihak Kerajaan Persekutuan tidak dapat terima unjuran itu dan mengikut 
kajian-kajian yang sedia ada dan dengan rasional yang saya sebutkan tadi, Yang 
Berhormat, kita perlu menyiapkan projek ini pada tahun 2014 nanti.  



Dato' Haji Ismail bin Mohamed Said [Kuala Krau]: Terima kasih Tuan. Yang di-Pertua dan saya ucapkan tahniah dan terima kasih kepada Yang Berhormat Menteri hadir sendiri untuk menjawab soalan isu negara ini. Daripada jawapan yang telah diberikan oleh Yang Berhormat Menteri menimbulkan beberapa kekangan dan masalah terutama sekali kerjasama di antara Kerajaan Persekutuan dan Kerajaan Negeri Selangor iaitu pimpinan Pakatan Rakyat (PKR). Soalan saya adalah berkisar terhadap masalah sekiranya projek ini tidak dapat disiapkan sebagaimana yang kita jadualkan mengikut perjanjian dan di dalam perjanjian tersebut juga negara kita ada membuat pinjaman daripada Jepun apabila masalah kelewatan ini berlarutan. Yang pertama, isu bekalan air bersih negeri Selangor yang dikatakan 2014 akan melibatkan catuan bekalan air di negeri Selangor. #1010. Namun begitu dinafikan oleh Kerajaan Negeri Selangor kerana dikatakan mencukupi sehingga tahun 2019. Apabila ini berlaku, menyebabkan kerugian kepada negara. Soalan saya, apakah kerugian kepada negara dalam bentuk kadar pembayaran balik hutang kepada negara Jepun mengenai interest dan sebagainya dan jika diteruskan, apakah faedah yang dapat diperolehi oleh Kerajaan Negeri Pahang, sama ada dari segi pendapatan, dari segi pekerjaan dan pulangan hasil setiap tahun? Terima kasih Yang Berhormat Menteri. Dato' Sri Peter Chin Fah Kui: Terima kasih Yang Berhormat. Soalan itu memang sangat tepat bagi kita untuk menyiapkan projek ini mengikut jadual. Yang Berhormat, rasional pelaksanaan skim ini disegerakan adalah seperti berikut: (a) unjuran permintaan telah mengambil kira pencapaian penjimatan air daripada program pengurangan NRW yakni air yang tidak berhasil. Ia juga melibatkan; (b) unjuran pertumbuhan permintaan sebanyak 2% hingga 3.5% setahun iaitu kita kena memenuhi permintaan ini; (c) kapasiti bekalan air yang efektif merupakan kapasiti yang di loji-loji rawatan air yang boleh digunakan. Dalam bahasa Inggeris, available capacity. Ini adalah kerana masih terdapat beberapa loji yang belum mencapai kapasiti reka bentuk mereka oleh kerana beberapa batasan teknikal buat masa sekarang; dan. (d) unjuran permintaan tersebut tidak mengambil kira permintaan harian waktu puncak yang dianggarkan pada 1.07 kali ganda permintaan purata harian atau tambahan 7% pada waktu-waktu penggunaan air yang tertentu. Oleh sebab itu, rasional ini, Yang Berhormat, kita sudah anggapkan bahawa pada tahun 2014 nanti memang kita akan menghadapi masalah kekurangan air di Selangor dan di Wilayah Persekutuan Kuala Lumpur dan Putrajaya. Oleh sebab itulah kita tidak dapat terima alasan daripada Kerajaan Negeri Selangor bahawa hanya sampai tahun 2019 barulah kita akan menghadapi masalah kekurangan air. Pihak Kerajaan Persekutuan tidak dapat terima unjuran itu dan mengikut kajian-kajian yang sedia ada dan dengan rasional yang saya sebutkan tadi, Yang Berhormat, kita perlu menyiapkan projek ini pada tahun 2014 nanti.